PROJEKTAS

PATVIRTINTA

Klaipėdos r. Ketvergių pagrindinės mokyklos

direktoriaus 2023 m. rugpjūčio 31 d.

įsakymu Nr. V1-146

**2023–2024 MOKSLO METŲ KLAIPĖDOS R. KETVERGIŲ PAGRINDINĖS MOKYKLOS PRADINIO IR PAGRINDINIO UGDYMO PROGRAMŲ BENDRieji UGDYMO PLANai**

**I SKYRIUS**

**2022–2023 M. M. UGDYMO PLANO ĮGYVENDINIMO ANALIZĖ**

Vykdant 2022 m. veiklos planą, buvo siekiama ugdymo kokybės įgyvendinant šiuolaikinį mokymo turinį, kiekvieno besimokančiojo pažangos kuriant visų ugdymąsi įgalinančias edukacines aplinkas.

2022 m. pasiekti švietimo paslaugų kiekybiniai ir kokybiniai pokyčiai/rezultatai, įrodantys Mokyklos pažangą. Ugdymosi pasiekimai:

2022–2023 mokslo metus baigė 320 mokinių. Aukštesniuoju lygiu mokėsi 26 (tai sudaro 8 proc. mokyklos mokinių), 153 mokėsi gerai (48 proc.).

1–4 klasių mokiniai 2022–2023 mokslo metus užbaigė 99.3 procento pažangumu. 4, 8 klasių mokiniai dalyvavo Nacionaliniame mokinių pasiekimų patikrinime.

Mokyklos ketvirtokų NMPP pasiekimai išlieka aukštesni už savivaldybės ir šalies rezultatus.

Lyginant 2021–2022 ir 2022–2023 m. m. 5–10 klasių mokinių metinius įvertinimus 2,3 procento išaugo mokinių baigusių mokslo metus 10–9 balais skaičius. 5–10 klasių mokiniai 2022–2023 mokslo metus užbaigė 100 proc. pažangumu. 8 klasės mokinių NMPP analizė rodo, kad mokyklos rezultatai aukštesni už šalies vidurkį.

Efektyviai teikiant švietimo pagalbą specialiųjų poreikių mokiniai padarė individualią pažangą. Teikta mokymosi pagalba iš užsienio grįžusiems mokiniams organizuojant konsultacijas kalbiniams įgūdžiams lavinti ir mokymosi spragoms likviduoti. Specialiųjų ugdymosi poreikių turinčių mokinių ugdymas vyko išlaikant pamokų skaičių, skirtą klasei, pritaikant mokymosi turinį, personalizuojant užduotis ir mokymo metodus. Buvo rengiamos individualios ugdymo programos, pritaikant bendrojo ugdymo programas. Mokiniai, pagal sudarytą nuolatinį tvarkaraštį, turintys specialiųjų ugdymosi poreikių, papildomai lankė specialiąsias pratybas arba logopedo užsiėmimus. Suteiktos psichologinės konsultacijos: tėvams, mokiniams, mokytojams. Mokymosi pagalbai skirtos trumpalaikės konsultacijos. Pedagogai kvalifikaciją tobulino atsižvelgdami į tikslus, prioritetus, kvalifikacijos tobulinimo programą. Didelis dėmesys skiriamas ugdymui kitose erdvėse. Mokyklos teritorijoje įrengtose lauko klasėse vyko pamokos, edukaciniai užsiėmimai, renginiai. Dalis ugdymo proceso organizuojama už mokyklos ribų: muziejuose, meno galerijose, gamtoje, lankytinose istorinėse vietose, įvairiose įstaigose. Organizuota 200 kultūrinių, pažintinių, edukacinių išvykų. Mokiniai noriai dalyvavo įvairiuose edukaciniuose konkursuose, olimpiadose.

Mokykloje tęsiamas Tarptautinis projektas  NORD PLUS Junior „Reach Out – 2022”, kuriame mokiniai lavino 21 a. gebėjimus: asmeninį augimą, lyderystę, kūrybiškumą, kritinį mąstymą, bendravimą ir bendradarbiavimą.

**II SKYRIUS**

**BENDROSIOS NUOSTATOS**

1. 2023–2024 mokslo metų pradinio, pagrindinio ugdymo programų bendrieji ugdymo planai (toliau – Bendrieji ugdymo planai) reglamentuoja pradinio, pagrindinio, ugdymo programų įgyvendinimą.

2. Bendrųjų ugdymo planų tikslas – apibrėžti bendruosius ugdymo programų įgyvendinimo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Bendrųjų ugdymo planų uždaviniai:

3.1. pateikti ugdymo organizavimo gaires ugdymo procesui mokykloje organizuoti;

3.2. nurodyti minimalų privalomą pamokų skaičių, skirtą ugdymo programoms įgyvendinti.

4. Mokyklos ugdymo planas rengiamas ir įgyvendinamas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai” patvirtinimo”ir kt.

5. Mokykloje įgyvendinamoms ugdymo programoms vykdyti rengiamas Mokyklos ugdymo planas vieniems mokslo metams. Mokykla ugdymo organizavimo sprendimų kasmet atnaujinti neprivalo, jei jie atitinka mokyklos išsikeltus ugdymo tikslus, bendrąjį ugdymą reglamentuojančius teisės aktus, Bendrųjų ugdymo planų nuostatas.

**III SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

6. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

7. Ugdymo organizavimas 2023–2024 mokslo metais:

7.1. mokslo metų ir ugdymo proceso pradžia – 2023 m. rugsėjo 1 d.;

7.2. ugdymo proceso trukmė:

|  |  |  |  |
| --- | --- | --- | --- |
| **Klasė** | **Ugdymo proceso pabaiga** | **Ugdymo proceso trukmė** | **Savaitės** |
| 1–4 | 2024-06-11 | 175 d. | 35 |
| 5–10 | 2024-06-25 | 185 d. | 37 |

7.3. skiriamos atostogos:

|  |  |
| --- | --- |
| Rudens atostogos | 2023 m. spalio 30 d. – lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – vasario 23 d. |
| Pavasario (Velykų) atostogos | 2024 m. balandžio 2 d. – balandžio 5 d. |

8. Ugdymo procesas skirstomas į pusmečius:

|  |  |  |
| --- | --- | --- |
| **Klasės** | **I pusmetis** | **II pusmetis** |
| 1–4 | 09-01 – 01-31 (94 ugd. d.) | 02-01 – 06-11 (81 ugd. d.) |
| 5–10 | 09-01 – 01-31 (94 ugd. d.) | 02-01 – 06-25 (91 ugd. d.) |

9. Vasaros atostogos skiriamos pasibaigus ugdymo procesui. Atostogų pradžią nustato Mokyklos direktorius, suderinęs su Mokyklos taryba ir savininko teises ir pareigas įgyvendinančią savivaldybės vykdomąją konstituciją ar jos įgaliotu asmeniu.

|  |  |
| --- | --- |
| **Klasės** | **Atostogos** |
| 1–4 | 2024 m. birželio 12 d. – rugpjūčio 31 d. |
| 5–10 | 2024 m. birželio 26 d. – rugpjūčio 31 d. |

Pagrindinė ugdymo proceso organizavimo forma – pamoka.

Pamokų laikas:

|  |  |
| --- | --- |
| Pamoka | Laikas |
| 8.30 | 9.15 |
| 9.25 | 10.10 |
| 10.30 | 11.15 |
| 11.35 | 12.20 |
| 12.50 | 13.35 |
| 13.45 | 14.30 |
| 14.40 | 15.25 |

10. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

**ANTRASIS SKIRSNIS**

**MOKYKLOS UGDYMO PLANO RENGIMAS**

11. Mokyklos vadovo 2023 m. kovo 28 d. įsakymu Nr. V1-63 sudaryta darbo grupė mokyklos ugdymo plano projektui parengti. Grupės darbui vadovauja pavaduotoja ugdymui.

12. Formuojant Mokyklos ugdymo turinį ir rengiant ugdymo planą, remtasi švietimo stebėsenos, mokinių pasiekimu ir pažangos vertinimo ugdymo procese duomenimis ir informacija, NMPP, Mokyklos veiklos įsivertinimo duomenimis.

12. Mokyklos ugdymo plane numatoma:

12.1. konkrečios klasės mokomieji dalykai ir jiems skiriamas pamokų skaičius;

12.2. ugdymo proceso organizavimo forma(-os) – grupinio ir pavienio; mokymo proceso organizavimo būdai: kasdienis, savarankiškas, nuotolinis (pavienio mokymosi forma), nuotolinis (grupinio mokymosi forma);

12.3. švietimo pagalbos teikimas ‒ Klaipėdos r. Ketvergių pagrindinės mokyklos švietimo pagalbos aprašas, patvirtintas 2020 m. gruodžio 30 d. direktoriaus įsakymu Nr. V1-72;

12.4. informacinių technologijų naudojimas, skaitmeninio turinio kūrimas, informatinio mąstymo ugdymas pradinėse klasėse;

12.5. neformaliojo vaikų švietimo programų pasiūla ir organizavimas:

12.5.1. neformaliojo švietimo kryptys nustatomos išanalizavus mokinių poreikių anketas, atsižvelgiama į mokyklos žmogiškuosius ir materialinius išteklius, laikomasi mokyklos tradicijų, siekiama inovacijų. Pagrindinės neformaliojo švietimo kryptys: sportas (futbolas, krepšinis), menas (muzika, dailė, teatras, sportiniai šokiai), etninė kultūra, mokinių ir jaunimo iniciatyvų klubas. Neformalusis švietimas yra tęstinė ugdymo dalis, organizuojama per 6–7 pamokas. Šios veiklos įgyvendinamos per neformaliajam vaikų švietimui skirtas valandas (neformaliojo švietimo valanda – 45 min. trukmės), numatytas;

* + 1. mokykla padeda kiekvienam mokiniui, ypač turinčiam nepalankias socialines, ekonomines, kultūrines sąlygas namuose ar turinčiam specialiųjų ugdymosi poreikių, pasirinkti jo poreikius atliepiančias įvairių krypčių neformaliojo vaikų švietimo programas;
    2. neformaliojo vaikų švietimo programose dalyvaujančius mokinius mokykla žymi Mokinių registre iki rugsėjo 30 d.
  1. pamokos, skirtos mokinio ugdymo poreikiams ir mokymosi pagalbai teikti, panaudojamos: mokymosi praradimams likviduoti, mokiniams, kurie nepasiekia minimalaus atitinkamo mokomojo dalyko lygio, gabiųjų mokinių aukštesnio lygio gebėjimas tobulinti, mokiniams, grįžusiems iš užsienio, ugdytiniams po ligos ir kt.;
  2. pamokų/dienų skaičius, skirtas mokinių pažintinei, kultūrinei, meninei, kūrybinei veiklai.
  3. socialinės pilietinės veiklos organizavimas;
  4. laikinųjų grupių, klasių dalijimo į grupes sudarymo principų ir jų dydžio.

13. Darbo grupė parengia mokyklos ugdymo plano projektą, kuris suderinamas su mokyklos taryba, taip pat su savininko teises ir pareigas įgyvendinančia savivaldybės vykdomąja institucija. Mokyklos ugdymo planą mokyklos vadovas tvirtina iki mokslo metų pradžios.

14. Mokinys, kuris mokosi pagal pradinio ar pagrindinio ugdymo programą, privalo mokytis Ugdymo programų apraše nustatytų dalykų. Minimalus pamokų skaičius joms įgyvendinti numatytas Bendrųjų ugdymo planų 78.1, 78.2, 86, 87 punktuose. Mokykla gali skirti ir didesnį už minimalų pamokų skaičių privalomiems dalykams mokytis – tam gali būti panaudojamos pamokos, skirtos mokinio mokymosi poreikiams tenkinti ir mokymosi pagalbai teikti.

15. Be privalomų mokytis dalykų, mokinys gali pasirinkti mokytis mokyklos siūlomus papildomai mokytis dalykus – mokymosi poreikius atitinkančius lietuvių kalbos, anglų kalbos ir matematikos dalykų modulius. Mokykla, rengdama dalykų modulių programas, vadovaujasi Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

16. Ugdymo turinio planavimas:

16.1. 2023–2024 mokslo metais 1, 3, 5, 7, 9 klasėse įgyvendinamos 2022 m. Pradinio, pagrindinio ir vidurinio ugdymo bendrosios programos, o 2, 4, 6, 8, klasėse – 2008 m. Pradinio ir pagrindinio bendrosios programos Bendrųjų ugdymo planų 17.1 papunktyje nustatyta tvarka. Mokomųjų dalykų ilgalaikius planus, dalykų modulių programas mokytojai rengia vadovaudamiesi atitinkamomis programomis;

16.2. mokytojas, įvertinęs dalyko mokymosi turinio pasikeitimus, ugdymo procese kompensuoja mokymosi turinio trūkstamas temas;

16.3. 2023 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas gali užpildyti mokytojo pasirinktu mokymosi turiniu, skirti laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan.;

16.4. specialiųjų ugdymosi poreikių turintiems mokiniams ugdyti dalykų Bendrąją programą pritaiko mokytojas, atsižvelgdamas į mokinių ugdymosi poreikius, pedagoginės psichologinės tarnybos bei progimnazijos Vaiko gerovės komisijos rekomendacijas – iki rugsėjo 15 d.

17. Pažintinė, kultūrinė, meninė, kūrybinė veikla yra mokyklos ugdymo turinio dalis. Pažintinę, kultūrinę, meninę, kūrybinę veiklą organizuoja visų dalykų mokytojai ir klasių vadovai.

17.1. Ugdymo procesas organizuojamas ne tik mokykloje, bet ir už jos ribų: mokyklos lauko klasėse, mokyklos parkelyje, prie Minijos upės, Kalvių karjero, Klaipėdos regiono įmonėse, mokinių tėvų darbovietėse, prie Baltijos jūros, teatruose, muziejuose, bibliotekose, kultūros centruose, virtualiosiose mokymosi aplinkose ir kt.

18. Pažintinė kultūrinė veikla organizuojama nuosekliai per visus mokslo metus:

18.1. 1–4 klasėse:

|  |  |
| --- | --- |
| **Data** | **Planuojama veikla** |
| Rugsėjo mėn. | Mokslo ir žinių diena. Rugsėjo 1-oji |
| Rugsėjo mėn. | Europos judumo savaitė. Netradicinio ugdymo-sporto diena ,,Diena be kuprinių“ |
| Rugsėjo mėn. | Ilgalaikis projektas „Metų spalvos“. ,,Laukais atkeliauja ruduo“ |
| Gruodžio mėn. | Ilgalaikis projektas „Metų spalvos“. ,,Atbėga elnias devyniaragis” |
| Kovo mėn. | Etnokultūros diena. Kaziuko kermošius su amatų dirbtuvėlėmis |
| Balandžio mėn. | Ilgalaikis projektas „Metų spalvos“. ,,Pavasario linksmybės” |
| Pagal klasių vadovų darbo planą | Edukacinių programų ir išvykų diena |
| Birželio mėn. | Projektas „Sveikuolių šalyje“ |
| Birželio mėn. | Ketvirtokų šventė ,,Pro vaikystės langą ...“. Mokslo metų užbaigimo šventė |

18.2. 5–10 klasėse:

|  |  |
| --- | --- |
| **Data** | **Planuojama veikla** |
| Rugsėjo mėn. | Mokslo ir žinių diena. Rugsėjo 1-oji |
| Rugsėjo mėn. | Europos judumo savaitė. |
| Spalio mėn. | Tarptautinė mokytojų diena |
| Lapkričio mėn. | Karjeros diena |
| Pagal klasių vadovų darbo planą | Edukacinių programų ir išvykų diena „Muziejų diena“. Kultūros paso diena (2 dienos) |
| Gruodžio mėn. | Popietė „Šv. Kalėdų belaukiant...” |
| Balandžio mėn. | Socialinė – pilietinė akcija „Darom 2022“ |
| Gegužės mėn. | Verslo diena/Šeimos diena |
| Birželio mėn. | Projektų pristatymo diena |
| Birželio mėn. | Mokslo metų užbaigimo šventė |

19. Į mokymosi kitose aplinkose planą integruojamos iš Kultūros paso užsakytos programos.

20. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko(-ų) mokymosi laiką (pagal pamokos(-ų) trukmę.

21. Socialinė–pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama ne mažiau kaip 10 valandų (pamokų) per mokslo metus. Socialinė–pilietinė veikla vykdoma mokykloje ir mokyklos mikrorajone, fiksuojama dienyne bei suvedama į mokinių registrą.

22. Suteikiama galimybė mokiniui atlikti šio pobūdžio veiklas savarankiškai arba grupelėmis ir glaudžiai bendradarbiaujant su asociacijomis, vietos savivaldos institucijomis ir kt. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

23. Mokykla sudaro galimybes mokiniui kiekvieną dieną – prieš pamokas ar (ir) tarp pamokų – užsiimti aktyvia veikla. Rekomenduojama ne trumpesnė kaip 20 min. aktyvioms veikloms skirta pertrauka.

24. Etninės kultūros, finansinio raštingumo ir Gyvenimo įgūdžių bendrosios programos integruojamos į 1–4 klasių vadovų darbą bei neformaliojo vaikų švietimo veiklas; Etninės kultūros, finansinio raštingumo bendroji programa integruojama į 5–10 klasių vadovų bei dalykų mokytojų darbą, neformaliojo vaikų švietimo veiklas.

24.1. vykdomos ilgalaikės socialinės ir emocines kompetencijas ugdančios prevencinės programos: 1–4 klasėse „Laikas kartu“ integruojamos į klasės valandėles, 5–10 klasėse Lions Quest programa integruojama į klasės valandėles ir į visus mokomuosius dalykus;

24.2. ugdymas karjerai vykdomas vadovaujantis Lietuvos Respublikos švietimo, mokslo ir sporto ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“, kitais galiojančiais teisės aktais ir integruojamas į ugdymo karjerai specialisto, 1–10 klasių vadovų, neformaliojo vaikų švietimo veiklas;

24.3. Mokykloje vykdomas tarptautinis projektas „Nord plus Junior 2“.

25. Socialinė veikla yra savanoriška ir privaloma 5–10 klasių ugdymo proceso dalis, kuri siejama su pilietiškumo ugdymu, mokyklos bendruomenės tradicijomis, savanorystės veikla, pagalba, vykdomais projektais, kultūrinėmis bei socializacijos programomis, mokinių, mokyklos ir vietos bendruomenės poreikiais;

25.1. socialinei-pilietinei veiklai per mokslo metus skiriama ne mažiau kaip:

25.1.1. 6, 8, 10 klasėse – 10 val.;

25.1.2. 5, 7, 9 klasėse – 20 val.;

25.2. socialinė-pilietinė veikla gali būti vykdoma ugdymo proceso, skirto kultūrinei, meninei, pažintinei, kūrybinei, sportinei, praktinei, socialinei veiklai, metu, po pamokų, pertraukų metu;

25.3. Mokinių socialinė-pilietinė veikla fiksuojama:

25.3.1. 5–10 klasių mokiniams – elektroniniame dienyne;

25.4. 5–10 klasių mokinių socialinę veiklą gali organizuoti klasių vadovai, dalykų mokytojai, švietimo pagalbos specialistai, neformaliojo ugdymo vadovai, projektų vadovai, visuomenės sveikatos priežiūros specialistas; veiklą fiksuoja klasės vadovas.

25.5. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

26. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualų ugdymo planą:

26.1. privaloma sudaryti mokiniui, kuris:

26.1.1. atvykęs mokytis iš užsienio;

26.1.2. mokomas namie;

26.1.3. mokosi pagal pagrindinio ugdymo programos antrąją dalį ir kartu pagal pirminio profesinio mokymo programos modulį (modulius);

26.1.4. mokosi pagal pagrindinio ugdymo programos antrąją dalį ir kartu pagal pirminio profesinio mokymo programą;

526.1.5. turi specialiųjų ugdymosi poreikių;

26.1.6. kitais mokyklos dokumentuose numatytais atvejais;

26.2. rekomenduojama sudaryti mokiniui, kurio:

26.2.1. mokymosi pasiekimų lygis (vieno ar kelių dalykų) žemesnis, nei numatyta Pradinio ugdymo bendrosiose programose ar Pagrindinio ugdymo bendrosiose programose, ir mokinys nedaro pažangos; jei nepasiekiamas patenkinamas lygis nacionalinio pasiekimų patikrinimo metu;

26.2.2. pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).

27. Mokinio pasiekimai ir pažanga ugdymo procese vertinami vadovaujantis:

27.1. teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;

27.2. Klaipėdos r. Ketvergių pagrindinės mokyklos mokinių pažangos ir pasiekimų vertinimo tvarkos aprašu.

28. Mokinio vertinimo rezultatas fiksuojamas įrašu ir (arba) balu, taikant 10 balų vertinimo sistemą. Mokinio pasiekimai iš dorinio ugdymo, gyvenimo įgūdžių ir žmogaus saugos vertinami įrašais „įskaityta“, „neįskaityta“.

29. Nacionaliniame mokinių pasiekimų patikrinime mokykla dalyvauja savivaldybės vykdomosios institucijos arba mokyklos vadovo sprendimu. Mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į ugdymo laikotarpio (pusmečio) įvertinimą.

**PENKTASIS SKIRSNIS**

**MOKYMOSI KRŪVIO REGULIAVIMAS**

30. Mokiniui mokymosi krūvis per savaitę turi būti paskirstytas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), mokykloje ugdymo procesui organizuoti sudaromas tvarkaraštis.

31. Mokykla vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, mokykla priima sprendimus dėl mokymosi krūvių sureguliavimo.

32. Mokinių mokymosi krūvio reguliavimas:

32.1. mokyklos direktoriaus paskirtas pavaduotojas ugdymui organizuoja mokyklos veiklą, susijusią su mokinių mokymosi krūvių reguliavimu, prižiūri jos įgyvendinimą;

32.2. skirdami namų darbus mokytojai užtikrina, kad namų darbai atitiktų mokinio galias, būtų naudingi grįžtamajai informacijai apie mokinio mokymąsi gauti, tolimesniam mokymuisi;

32.3. namų darbai atostogoms neužduodami;

32.4. mokiniams, kurie negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti mokykloje.

32.5. kontrolinių/ ar atsiskaitomųjų darbų organizavimas:

32.5.1. kontrolinių darbų laiką klasėje dirbantys mokytojai derina tarpusavyje kontrolinių darbų tvarkaraštyje mėnesiui;

32.5.2. mokiniams per dieną negali būti skiriamas daugiau kaip vienas kontrolinis darbas;

32.5.3. apie kontrolinį darbą mokiniai papildomai informuojami ne vėliau kaip prieš savaitę;

32.5.4. dieną prieš mokinių atostogas ir dieną po mokinių atostogų ar šventinių dienų kontrolinis darbas nerašomas.

33. Pirmosios klasės mokiniams, kurie pradeda mokytis pagal pradinio ugdymo programą, ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais). Kitų klasių mokiniams bendras pamokų skaičius per savaitę gali būti ir didesnis, nei numatyta Bendrųjų ugdymo planų 78.1, 78.2, 86, 87 punktuose.

34. Esant poreikiui, mokymosi pagalbai gali būti skiriamos trumpalaikės ir/arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

35. Vadovaujantis mokykloje patvirtintais susitarimais:

35.1. mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas;

35.2. mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

36. Mokinys, jeigu pageidauja, mokyklos vadovo įsakymu atleidžiamas nuo dalies ar visų pamokų lankymo tų dalykų:

36.1. kurių jis yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas;

36.2. kurių mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) ar jas yra baigęs.

37. Mokinys, kuris mokosi pagal neformaliojo vaikų švietimo programas ir pageidauja būti atleidžiamas nuo dalies ar visų konkretaus dalyko pamokų, mokyklos vadovui teikia prašymą ir neformaliojo vaikų švietimo programas ar jų nuorodas iki mokyklos nustatytos datos.

38. Sprendimas dėl atleidimo nuo konkretaus dalyko pamokų priimamas, jei dalyko mokytojas, įvertinęs neformaliojo vaikų švietimo programų turinį, pripažįsta, kad neformaliojo vaikų švietimo programos turinys dera su Bendrųjų programų turiniu. Dalykas, nuo kurio dalies ar visų pamokų mokinys atleidžiamas, įskaitomas į mokinio individualųjį planą, jei jis yra rengiamas.

39. Įskaitomi menų ar fizinio ugdymo dalykų ir kitų dalykų vertinimai, gauti mokantis pagal formalųjį švietimą papildančias programas.

40. Mokinys, atleistas nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita ugdomąja veikla arba mokytis individualiai. Jeigu šios pamokos pagal pamokų tvarkaraštį yra pirmosios ar paskutinės, mokiniai mokyklos sprendimu į mokyklą gali atvykti vėliau arba išvykti anksčiau. Apie tai mokykla informuoja tėvus.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO AR PAGRINDINIO UGDYMO PROGRAMĄ**

41. Mokymosi pagalba ugdymo procese turi būti teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

41.1. dėl ligos ar kitų priežasčių praleidusiam dalį pamokų;

41.2. gavusiam nepatenkinamą atsiskaitomųjų ar kitų užduočių įvertinimą;

41.3. gavusiam kelis iš eilės nepatenkinamus kurio nors dalyko įvertinimus;

41.4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;

41.5. jei nacionalinio pasiekimų patikrinimo metu nepasiekiamas patenkinamas lygis;

41.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

41.7. kitais mokyklos pastebėtais mokymosi pagalbos poreikio atvejais.

42. Asmeniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas) (toliau šiame skirsnyje – Pasiekimų patikrinimas) ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

43. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai. Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas. Konsultacijas gali teikti mokęs mokytojas, kitas mokyklos mokytojas ar paskirtos mokyklos mokytojas. Konsultacijos organizuojamos ne pamokų metu pagal iš anksto mokiniams žinomą tvarkaraštį.

44. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengti kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.

45. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos.

46. Mokykla ugdymo procese privalo laiku užtikrinti sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.).

47. Atsakingas už mokymosi pagalbos teikimo organizavimą yra direktoriaus pavaduotojas ugdymui.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO, UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

48. Mokykla, atvykus asmeniui, baigusiam užsienio valstybės, tarptautinės organizacijos pradinio, pagrindinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):

48.1. sudaro galimybes asmenų mokymosi tęstinumui pagal atvykusiųjų ir/ar grįžusiųjų į Lietuvą pasiekimus atitinkančią bendrojo ugdymo programą;

48.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

48.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

48.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;

48.5. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos;

48.6. informuoja savivaldybės vykdomąją instituciją;

48.7. prieš pradedant mokiniui mokytis mokykloje, mokyklos vadovo paskirtas pavaduotojas, atsakingas už mokinių, baigusių tarptautinę bendrojo ugdymo programą ar jos dalį, mokymosi koordinavimą, kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

48.7.1. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų, (nepažeidžiant mokinio mokymosi poreikių), sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti;

48.7.2. numato preliminarią mokinio adaptacinio laikotarpio trukmę, mokyklos teikiamos pagalbos formas ir būdus, mokyklos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu stebima mokinių individuali pažanga, pasiekimai. Į mokinio adaptacijos procesų valdyme dalyvauja mokyklos vaiko gerovės komisija. Kiekvieno mokinio adaptacijos trukmės laikas individualus, mokykla konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

49. Mokykla, organizuodama atvykusio ar grįžusio asmens mokymą, kuris mokėsi pagal tarptautinę bendrojo ugdymo programą ar yra ją baigęs:

49.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

49.2. konsultuoja dėl neformaliojo vaikų švietimo veiklų pasirinkimo;

49.3. skiria direktoriaus pavaduotoją ugdymui, galintį padėti atvykusiam asmeniui sklandžiai įsitraukti į mokyklos bendruomenės gyvenimą, ugdymo procesą;

49.4. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais).

50. Jeigu atvykęs mokinys nemoka ar menkai moka lietuvių kalbą, mokykla gali organizuoti:

50.1. lietuvių kalbos mokymąsi intensyviu būdu (grupėje ar individualiai), kartu užtikrindama, kad kitų dalykų jis mokytųsi kartu su bendraamžiais;

50.2. mokinio mokymąsi kartu su kitais bendraamžiais paskirtoje klasėje, teikdama reikiamą mokymosi ir kitą švietimo pagalbą;

50.3. mokymąsi kitu mokyklos siūlomu būdu, suderintu su mokinio tėvais (globėjais, rūpintojais).

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

51. Mokykla, įgyvendindama pradinio, pagrindinio ugdymo programas, nustato laikinosios mokymosi grupės dydį pagal skirtas mokymo lėšas. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje.

52. Mokyklos ugdymo turiniui įgyvendinti klasėje sudaromos laikinosios grupės:

52.1. doriniam ugdymui 1–4 klasėse ‒ tos pačios klasės mokiniai yra pasirinkę ir tikybą, ir etiką;

52.2. anglų kalbai 6 klasėje.

**DEVINTASIS SKIRSNIS**

**MOKINIŲ MOKYMO NAMIE ORGANIZAVIMAS**

53. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

54. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

55. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

56. Mokiniams, kurie mokosi namie:

56.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

56.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

56.1.2. 4 klasėje – 385 pamokos per mokslo metus (11 pamokų per savaitę);

56.2. pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

56.2.1. 5–6 klasėse skiriamos 444 pamokos per mokslo metus (12 pamokų per savaitę);

56.2.2. 7–8 klasėse – 481 pamoka per mokslo metus (13 pamokų per savaitę);

56.2.3. 9–10 – 555 pamokos per mokslo metus (15 pamokų per savaitę).

57. Suderinus su mokinio tėvais (globėjais, rūpintojais), mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti menų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

58. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

**DEŠIMTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU PAGAL PAGRINDINIO UGDYMO PROGRAMĄ**

59. Mokyklos nuostatuose įteisintas nuotolinio mokymo proceso organizavimo būdas. Mokykla gali priimti sprendimą mokiniams, kurie mokomi kasdieniu mokymo proceso organizavimo būdu, dalį ugdymo proceso įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o 9–10 klasių mokiniams – iki 30 procentų.

60. Mokykla, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

61. Mokykla, priėmusi sprendimą ugdymo procesą įgyvendinti nuotoliniu mokymo proceso organizavimo būdu ir kasdieniu mokymo proceso organizavimo būdu, mokyklos ugdymo plane numato, kokią ugdymo proceso dalį, kada, kokios klasės mokiniai mokysis nuotoliniu mokymo proceso organizavimo būdu, ir užtikrina, kad mokiniai pasiektų numatytus mokymosi pasiekimus ir nepatirtų mokymosi praradimų. Mokykla gali priimti sprendimą nuotoliniu mokymo proceso organizavimo būdu organizuoti vieno dalyko ar kelių dalykų mokymą ne ilgesnį laiką, nei numatyta Bendrųjų ugdymo planų 64 punkte.

62. Konsultacijos (individualios ir grupinės), atsižvelgiant į mokyklos konkrečią situaciją, gali būti organizuojamos nuotoliniu mokymo proceso organizavimo būdu ir (ar) kasdieniu mokymo proceso organizavimo būdu.

63. Organizuojant ugdymo procesą nuotoliniu mokymo proceso organizavimo būdu, būtina įvertinti mokinių mokymosi sąlygas namuose, aprūpinimą mokymosi priemonėmis, reikalingomis dalyvauti nuotolinio mokymosi procese. Mokykla sprendžia ir šalina priežastis, dėl kurių mokiniai negali mokytis nuotoliniu mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos nuotoliniu mokymo proceso organizavimo būdu mokytis mokykloje.

64. Mokykla, organizuodama ugdymo procesą nuotoliniu mokymo proceso organizavimo būdu, turi užtikrinti visų mokymo procesui būtinų mokymosi išteklių organizavimą, struktūrą.

65. Įgyvendindama ugdymo programas nuotoliniu mokymo proceso organizavimo būdu, mokykla užtikrina sinchroninį ugdymą kiekvienai klasei.

66. Mokykla, pradėdama ugdymo procesą organizuoti nuotoliniu mokymo proceso organizavimo būdu, pertvarko pamokų tvarkaraštį, pritaikydama jį sinchroniniam ugdymui organizuoti. Ugdymo proceso tvarkaraštis, jo keitimai mokiniui, mokinio tėvams (globėjams, rūpintojams) turi būti žinomi iš anksto. Sinchroninio ugdymo nepertraukiama trukmė – 90 min. Pamokos struktūra pritaikoma sinchroniniam ugdymui organizuoti, atsižvelgiant į dalyko programos ypatumus ir mokinių amžių. Organizuojant ugdymo procesą nuotoliniu mokymo proceso organizavimo būdu, nustatoma pertraukų trukmė, iš kurių viena – ilgesnės trukmės, skirta pietų pertraukai.

**IV SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

67. Pradinio ugdymo bendrųjų programų turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas:

67.1. pradinio ugdymo turinys, remiantis bendrosiomis dalykų programomis ir numatomais pasiekimais, planuojamas 35 savaitėms;

67.2. ugdymo procesą organizuojant pamoka, nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

67.3. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Pradinio ugdymo bendrųjų programų dalykų ir neformaliojo vaikų švietimo programų turinį, jis gali būti skirstomas į įvairios nepertraukiamos trukmės ugdymo periodus;

67.4. ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys;

67.5. ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

67.6. mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

67.7. ugdymo procesui už mokyklos ribų organizuoti per mokslo metus skiriama 10 dienų. Veikla organizuojama kitose aplinkose: muziejuose, atviros prieigos centruose, virtualiosiose mokymosi aplinkose ir kt.

68. Minimalus pamokų skaičius Pradinio ugdymo bendrajai programai įgyvendinti per mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klasė  Dalykai | Dalyko savaitinių pamokų skaičius | | | | | | | | Iš viso per m. m. |
| 1A klasė | 1B klasė | 2A klasė | 2B klasė | 3A klasė | 3B klasė | 4A klasė | 4B klasė |  |
| Dorinis ugdymas | | | | | | | | | |
| Dorinis ugdymas (tikyba, etika) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 280 (8) |
| Kalbinis ugdymas | | | | | | | | | |
| Lietuvių klaba (gimtoji) |  |  | 245 (7) | 245 (7) |  |  | 245 (7) | 245 (7) | 980 (28) |
| Lietuvių kalba ir literatūra | 280 (8) | 280 (8) |  |  | 245 (7) | 245 (7) |  |  | 1050 (30) |
| Užsienio kalba (anglų) | 0 | 0 | 70 (2) | 70 (2) | 70 (2) | 70 (2) | 70 (2) | 70 (2) | 420 (12) |
| Visuomeninis ugdymas | | | | | | | | | |
| Visuomeninis ugdymas | 35 (1) | 35 (1) |  |  | 35 (1) | 35 (1) |  |  | 140 (4) |
| Matematinis, gamtamokslinis ir technologinis ugdymas | | | | | | | | | |
| Gamtos mokslai | 35 (1) | 35 (1) |  |  | 35 (1) | 35 (1) |  |  | 140 (4) |
| Pasaulio pažinimas |  |  | 70 (2) | 70 (2) |  |  | 70 (2) | 70 (2) | 280 (8) |
| Matematika | 140 (4) | 140 (4) | 175 (5) | 175 (5) | 175 (5) | 175 (5) | 175 (5) | 175 (5) | 1330 (38) |
| Technologijos | 35 (1) | 35 (1) |  |  | 35 (1) | 35 (1) |  |  | 140 (4) |
| Meninis ugdymas | | | | | | | | | |
| Dailė | 35 (1) | 35 (1) |  |  | 35 (1) | 35 (1) |  |  | 140 (4) |
| Dailė ir technologijos |  |  | 70 (2) | 70 (2) |  |  | 70 (2) | 70 (2) | 280 (8) |
| Muzika | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 560 (16) |
| Meninis ugdymas (šokis, teatras) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 280 (8) |
| Fizinis ir sveikatos ugdymas | | | | | | | | | |
| Fizinis ugdymas | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 840 (24) |
| Iš viso privalomų pamokų skaičius per mokslo metus | 805 (23) | 805 (23) | 875 (25) | 875 (25) | 875 (25) | 875 (25) | 875 (25) | 875 (25) | 6860 (196) |
| Pamokos, skiriamos mokinių ugdymosi poreikiams tenkinti | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 280 (8) |
| Neformaliojo švietimo valandos | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 560 (16) |

69. Mokykla gali nuspręsti organizuoti daugiau pamokų, nei nustatytas minimalus pamokų skaičius, nepažeidžiant Higienos normos reikalavimų, tačiau mokyklos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

70. Pamokų skaičių klasei per metus sudaro: privalomos pamokos visiemsklasės mokiniams; pamokos, skiriamos mokinių ugdymosi poreikiams tenkinti; pamokos dalyko, kuriam mokyti klasė dalijama į grupes; valandos neformaliojo vaikų švietimo programoms įgyvendinti.

71. Pamokos mokinių ugdymosi poreikiams tenkinti skiriamos, įvertinus mokinių poreikius, atsižvelgiant į mokyklos iškeltus ugdymo prioritetus, spręstinas ugdymo problemas. Šios pamokos gali būti skiriamos ir mokymosi pagalbai teikti pagal Bendrųjų ugdymo planų punktą.

72. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, mokyklos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams.

73. Mokinių skaičius neformaliojo vaikų švietimo grupėje 10 mokinių. Neformaliojo vaikų švietimo programose dalyvaujantys mokiniai žymimi Mokinių registre.

74. Neformaliojo vaikų švietimo programos per mokinių atostogas vykdomos mokyklos nustatyta tvarka.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

75. Ugdymo sričių / ugdymo dalykų programų įgyvendinimas:

75.1. dorinis ugdymas:

75.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

75.1.2. mokykloje, kuri negali užtikrinti mokinių ar jų tėvų (globėjų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Lietuvos Respublikos švietimo įstatymo 31 straipsnio 4 ir 5 dalyse nustatytus reikalavimus. Šiuo atveju mokykla nustato mokymosi pasiekimų įskaitymo tvarką;

75.1.3. dorinio ugdymo dalyką (tikybą ar etiką) mokiniui iki 14 metų parenka tėvai (globėjai, rūpintojai), o nuo 14 metų mokinys pasirenka pats. Dorinio ugdymo dalyką (tikybą ar etiką) galima keisti koncentrais kas dveji metai (1–2, 3–4, 5–6, 7–8). Tai leidžia mokytojui iš anksto numatyti ir planuoti mokinių dorinio ugdymo(si) pažangą;

75.2. kalbinis ugdymas:

75.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

75.2.2. pirmosios užsienio kalbos mokymas:

75.2.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

75.2.2.2. mokykla siūlo mokinio tėvams (globėjams, rūpintojams) parinkti mokiniui pirmąją užsienio kalbą ‒anglų (toliau – užsienio kalba);

75.3. Socialinis/ visuomeninis ir gamtamokslinis ugdymas:

75.3.1. 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

75.3.2. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;

75.4. fizinis ugdymas:

75.4.1. specialiosios medicininės fizinio pajėgumo grupės gali būti organizuojamos taip:

75.4.1.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

75.4.2. siekiant skatinti mokinių fizinį aktyvumą, sveikatinimą, rekomenduojama ugdymo proceso metu pagal galimybes organizuoti judriąsias pertraukas ar fiziniam aktyvinimui skirtas veiklas;

75.5. meninis ugdymas (dailė ir technologijos, muzika, šokis, teatras):

75.5.1. Muzikos programai įgyvendinti skiriama 70 pamokų per metus (2 valandas per savaitę);

75.5.2. Dailės ir technologijų programai įgyvendinti skiriama 70 pamokų per metus (2 valandas per savaitę), iš jų – technologiniam ugdymui rekomenduojama skirti ne mažiau kaip vieną trečiąją dailės ir technologijų dalykui skiriamo laiko;

75.5.3. mokykla renkasi trečią meninio ugdymo sritį iš Šokio ir Teatro programų. Pasirinktai programai įgyvendinti skiriamos 35 pamokos per metus (1 valanda per savaitę);

75.5.4. Etninės kultūros bendroji programa, finansinis raštingumas 1–4 klasėse ir Gyvenimo įgūdžių bendroji programa 1, 3 klasėse įgyvendinamos integruojant į visus mokomuosius dalykus, klasės valandėles.

75.6. informacinės technologijos:

75.6.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

75.6.2. pamoka skiriama iš pamokų, skirtų mokinių poreikiams tenkinti, kurioje siekiama ugdyti mokinių informatinį mąstymą, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

**V SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAGRINDINIO UGDYMO PROGRAMOS ĮGYVENDINIMO YPATUMAI**

76. Mokiniui, kuris pradeda mokytis pagal pagrindinio ugdymo programos pirmąją ar antrąją dalį, ir naujai atvykusiems mokiniams skiriamas adaptacinis laikotarpis, nustatant jo trukmę. Pasibaigus skirtam adaptacijos laikui, mokykla gali skirti papildomą laiką adaptacijai, jeigu iki tol mokinys ne iki galo adaptuojasi. Adaptacijos laikotarpiu rekomenduojama stebėti individualią pažangą, mokinių pasiekimų ir pažangos pažymiais nevertinti.

77. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas Bendrųjų ugdymo planų 86, 87 punktuose. Dalykams mokytis skiriamų pamokų skaičius negali būti mažesnis, nei numatyta Bendruosiuose ugdymo planuose.

78. Mokykla, vykdanti pagrindinio ugdymo programą, užtikrina, kad pagal pagrindinio ugdymo programą besimokantis mokinys mokytųsi klasei visų ugdymo programoje numatytų dalykų ir būtų galimybės mokiniui pasirinkti mokytis jo poreikius atliepiančius pasirenkamuosius dalykus, o besimokantysis pagal antrąją pagrindinio ugdymo programos dalį galėtų pasirinkti pasirenkamuosius dalykus ir dalykų modulius, kurių programas rengia mokykla ir tvirtina mokyklos vadovas; gauti savalaikę mokymosi ir švietimo pagalbą.

79. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), numatytas Bendruosiuose ugdymo planuose.

80. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė 2023–2024 mokslo metais:

80.1. 6, 8, 10 klasių mokiniams ne mažiau kaip 10 pamokų (valandų);

80.2. 5, 7, 9 klasių mokiniams ne mažiau kaip 20 pamokų (valandų).

81. 2024–2025 mokslo metais 5–10 klasių mokiniams, privalomos socialinės-pilietinės veiklos atlikimo trukmė ne mažesnė kaip 20 pamokų (valandų).

82. Socialinė-pilietinė veikla organizuojama:

82.1. pagal mokykloje, atsižvelgiant į mokinių amžių nustatytus reikalavimus šiai veiklai organizuoti;

82.2. atsižvelgiant į mokyklos pasiūlytas veiklos sritis;

82.3. sudarant sąlygas veiklas atlikti savarankiškai, bendradarbiaujant su įmonėmis, vietos savivaldos institucijomis ir kt.;

82.4. socialinė-pilietinė veikla neįskaitoma į mokinio mokymosi krūvį.

83. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla..

84. Mokykla, įgyvendinanti pagrindinio ugdymo programą sudaro galimybes atlikti projektines veiklas:

84.1. 5–8 klasėse organizuojamos vadovaujantis mokyklos projektinių veiklų įgyvendinimo ir vertinimo sistema;

84.2. 9–10 klasių mokiniai gali pasirinkti ir atlikti mokslo metų trukmės projektinį darbą. Projektiniam darbui atlikti skiriama iki 37 pamokų, panaudojant mokinio poreikiams tenkinti ir mokymosi pagalbai teikti ir neformaliojo vaikų švietimo valandas.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

85. Dorinis ugdymas. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą rekomenduojama rinktis dvejiems metams (5–6, 7–8, 9–10).

86. Lietuvių kalba ir literatūra. Mokykla, įgyvendindama ugdymo turinį:

86.1. lietuvių kalba ir literatūra. Mokiniams, kurie nepasiekia lietuvių kalbos bendrojoje programoje numatyto patenkinamo lygio, sudaromos sąlygos išlyginti mokymosi spragas, skiriant konsultacijas, kurioms panaudojamos pamokos, skirtos mokinių ugdymosi poreikiams tenkinti;

86.2. siūlo mokiniams rinktis pasirenkamuosius dalykus lietuvių kalbos ir literatūros įgūdžiams formuoti ir skaitymo gebėjimams gerinti, kalbos vartojimo praktikai ar kt.;

87. Užsienio kalba:

87.1. užsienio kalbos, pradėtos mokytis pagal pradinio ugdymo programą, toliau mokomasi kaip pirmosios užsienio kalbos iki pagrindinio ugdymo programos pabaigos;

87.2. antrosios užsienio kalbos mokyti privaloma nuo 6 klasės. Tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą‒ rusų;

87.3. jei mokinys yra atvykęs iš kitos Lietuvos ar užsienio mokyklos ir mokykla dėl objektyvių priežasčių negali sudaryti mokiniui galimybės toliau mokytis pradėtos kalbos. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

87.3.1. Užsienio kalbos mokymuisi gali būti skiriama papildoma pamoka, panaudojant ugdymo poreikiams ir mokymosi pagalbai skirtas pamokas;

87.4. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros pamokas kitose klasėse;

87.5. jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja toliau mokytis pradėtos kalbos, o mokykla neturi tos kalbos mokytojo:

87.5.1. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti mokyklai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

88. Gamtos mokslai:

88.1 mokykla užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą mokyklos, kurioje mokosi, laboratorijoje. Nesant galimybių atlikti eksperimentinę veiklą mokykloje sudaromos sąlygos ją atlikti kitoje mokykloje, atvirosios prieigos STEAM centruose;

88.2. mokykla sudaro mokiniams galimybes dalyvauti gamtos, technologijų, inžinerijos, matematikos ir menų centrų STEAM (angl. *science*, *technology*, *engineering*, *arts*, *maths*) vykdomose neformaliojo vaikų švietimo programų veiklose, vykstant į juos ir / ar nuotoliniu būdu.

88.3. Matematika:

88.3.1. mokytojas, sudarydamas ilgalaikį planą ir numatydamas programos klasėje įgyvendinimo tikslus bei uždavinius, vadovaujasi nacionalinių ir tarptautinių mokinių pasiekimų tyrimų rezultatais ir rekomendacijomis;

88.3.2. pamokose naudojamos informacinės komunikacinės technologijos, skaitmeninės mokomosios priemonės, kurių panaudojimo galimybės numatomos ilgalaikiame plane.

89.Technologijos:

89.1. mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms;

89.2 mokiniams, kurie mokosi pagal pagrindinio ugdymo programos antrąją dalį, atsižvelgiant į mokyklos mokymosi sąlygų ypatumus, mokyklos ugdymo turinio specifiškumą, gali būti siūloma rinktis kitokias technologinio ugdymo programas: biotechnologijos, keramikos, robotikos ir kt. Būtina, kad mokiniai, mokydamiesi pagal mokyklos parengtas, mokyklos vadovo patvirtintas technologinio ugdymo programas, įgytų pasiekimus, numatytus pagrindinio ugdymo technologijų bendrojoje programoje;

90. Informacinės technologijos:

90.1. 9–10 klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Mokykla siūlo rinktis ne mažiau kaip iš dviejų modulių. Modulį renkasi mokinys.

91. Socialiniai mokslai:

91.1. mokykla, įgyvendindama socialinių mokslų ugdymo turinį, 9–10 klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria 20–30 procentų dalykui skirtų pamokų laiko per mokslo metus;

91.2. laisvės kovų istorijai mokyti skiriama ne mažiau kaip 18 pamokų, integruojant temas į istorijos, lietuvių kalbos ir pilietiškumo pagrindų pamokas;

91.3. rekomenduojama į istorijos, geografijos, pilietiškumo ugdymo pagrindų dalykų turinį integruoti Lietuvos ir pasaulio realijas, kurios turi būti nuolat sistemingai atskleidžiamos, aptariant su mokiniais nacionalinio saugumo ir gynybos pagrindų temas;

91.4. Meninis ugdymas:

91.4.1. Mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų.

92. Fizinis ugdymas:

92.1. mokykla numato, kaip organizuos ugdymą specialiosios medicininės fizinio pajėgumo grupės mokiniams:

92.1.1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

92.1.2. tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;

92.2. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

92.3. mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą: stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan. Mokiniams, atleistiems nuo fizinio ugdymo pamokų, kurie mokosi sporto formalųjį švietimą papildančio ugdymo mokyklose pagal formalųjį švietimą papildančio ugdymo programas, taip pat gali būti pasiūlytos panašios veiklos.

94.4. Žmogaus saugos ugdymas 8, 10 klasėse organizuojamas vadovaujantis Žmogaus saugos ugdymo bendrąja programa, patvirtinta Lietuvos Respublikos švietimo, mokslo ir sporto ministro 2012 m. liepos 18 d. įsakymu Nr. V-1159.

94.5. Gyvenimo įgūdžių ugdymas. „Gyvenimo įgūdžiai“ 5,7, 9 klasėse apima šias temines sritis: socialinis ir emocinis ugdymas, psichoaktyviųjų medžiagų vartojimo prevencija, patyčių ir smurto prevencija, savižudybių prevencija, lytiškumo ugdymas, sveikatos ugdymas, pirmoji pagalba, žmogaus sauga, informavo ministerija.

94.6. Pasirenkamieji dalykai, dalykų moduliai:

94.6.1. laikinosios grupės sudaromos atsižvelgiant į turimus intelektualinius resursus, tenkinant mokinių poreikius, individualizuojant ir diferencijuojant ugdymo procesą, teikiant mokymosi pagalbą; joms sudaryti naudojamos mokinių ugdymo poreikiams tenkinti valandos.

94.6.2. 6 ir 10 klasėje matematikos kompetencijų gilinimui skiriamas modulis.

94.6.3 9–10 klasėje lietuvių kalbos kompetencijų gilinimui skiriamas modulis.

95. Projektinės veiklos įgyvendinimas 9–10 klasėse. Mokykla priima sprendimus dėl projektinės veiklos įgyvendinimo pagrindinio ugdymo programos antrojoje dalyje. 9–10 klasės mokiniui siūloma ir sudaryti galimybes atlikti mokslo metų trukmės projektinį darbą. Projektiniam darbui atlikti skiriama iki 37 pamokų, panaudojant mokinio poreikiams tenkinti ir mokymosi pagalbai teikti ir neformaliojo vaikų švietimo valandas.

96. Minimalus pamokų skaičius pagrindinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus ir per savaitę, kai pamokos trukmė – 45 minutės:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Klasė  Ugdymo sritys ir dalykai | 5A klasė | 5B  klasė | 6  klasė | 7 A  klasė | 7B  klasė | 8 A  klasė | 8 B  klasė | Pagrindinio ugdymo programos I dalyje (5–8 klasė) | 9 | 10 | Pagrindinio ugdymo programoje (iš viso) |
| Dorinis ugdymas (etika) Dorinis ugdymas (tikyba) | 1 (37) | 1 (37) | 1 (37) | 1 (37) | 1 (37) | 1 (37) | 1 (37) | 259 | 1 (37) | 1 (37) | 333 |
| Lietuvių kalba ir literatūra | 5 (185) | 5 (185) | 5 (185) | 5 (185) | 5 (185) | 5 (185) | 5 (185) | 1295 | 4 (148) | 5 (185) | 1628 |
| Užsienio kalba (pirmoji) Anglų kalba | 3 (111) | 3 (111) | 3 (111) | 3 (111) | 3 (111) | 3 (111) | 3 (111) | 777 | 3 (111) | 3 (111) | 999 |
| Užsienio kalba (antroji) Rusų kalba | − | − | 2 (74) | 2 (74) | 2 (74) | 2 (74) | 2 (74) | 370 | 2 (74) | 2 (74) | 518 |
| Matematika | 4 (148) | 4 (148) | 4 (148) | 4 (148) | 4 (148) | 4 (148) | 4 (148) | 1036 | 4 (148) | 4 (148) | 1332 |
| Informacinės technologijos | 1 (37) | 1 (37) | 1 (37) | 1 (37) | 1 (37) | - | - | 185 | 1 (37) | 1 (37) | 259 |
| Gamta ir žmogus | 2 (74) | 2 (74) | 2 (74) | - | - | - | - | 222 | - | - | 222 |
| Biologija | − | − | − | 2(74) | 2(74) | 1(37) | 1(37) | 222 | 2(74) | 1(37) | 333 |
| Chemija | − | − | − | − | − | 2 (74) | 2 (74) | 148 | 2 (74) | 2 (74) | 296 |
| Fizika | − | − | − | 1 (37) | 1 (37) | 2 (74) | 2 (74) | 222 | 2 (74) | 2 (74) | 370 |
| Technologijos | 2 (74) | 2 (74) | 2 (74) | 2 (74) | 2 (74) | 1 (37) | 1 (37) | 444 | 1 (37) | 1,5 (55,5) | 536,5 |
| Istorija | 2(74) | 2(74) | 2(74) | 2(74) | 2(74) | 2(74) | 2(74) | 518 | 2(74) | 2(74) | 666 |
| Pilietiškumo pagrindai | − | − | − | − | − | − | − |  | 1(37) | 1(37) | 74 |
| Socialinė-pilietinė veikla | 20 | 20 | 10 | 20 | 20 | 10 | 10 | 110 | 20 | 10 | 140 |
| Geografija | − | − | 2 (74) | 2 (74) | 2 (74) | 2 (74) | 2 (74) | 370 | 2 (74) | 1 (37) | 481 |
| Ekonomika ir verslumas | − | − | − | − | − | − | − |  |  | 1(37) | 37 |
| Dailė | 1 (37) | 1 (37) | 1 (37) | 1 (37) | 1 (37) | 1 (37) | 1 (37) | 259 | 1 (37) | 1 (37) | 333 |
| Muzika | 1 (37) | 1 (37) | 1 (37) | 1 (37) | 1 (37) | 1 (37) | 1 (37) | 259 | 1 (37) | 1 (37) | 333 |
| Fizinis ugdymas | 3 (111) | 3 (111) | 3 (111) | 3 (111) | 3 (111) | 3(111) | 3(111) | 777 | 2 (74) | 2 (74) | 925 |
| Gyvenimo įgūdžiai | 1 (37) | 1 (37) |  | 1 (37) | 1 (37) |  |  |  | 0,5 (18,5) |  |  |
| Žmogaus sauga |  |  |  |  |  | 1 (37) | 1 (37) | 74 |  | 0,5 (18,5) | 92,5 |
| Moduliai:  „Tekstų suvokimas ir kūrimas“ |  |  |  |  |  |  |  |  | 1 | 1 | 2 |
| Modulis: „Matematika“ |  |  | 1 |  |  |  |  | 1 |  | 1 | 2 |
| Minimalus pamokų skaičius mokiniui per savaitę | 26 | 26 | 29 | 31 | 31 | 31 | 31 | 171 | 31,5 | 31 | 234 |
| Minimalus privalomas pamokų skaičius mokiniui per 2022–2023 mokslo metus | 962 | 962 | 1073 | 1147 | 1147 | 1147 | 1147 | 7585 | 1165,5 | 1147 | 9897,5 |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 111 | 111 | 111 | 111 | 111 | 111 | 111 | 777 | 518 | | 1295 |
| Neformalusis vaikų švietimas (valandų skaičius per mokslo metus) | 454 | | | | | | | 454 | 148 | | 602 |

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

97. Mokykla, rengdama ir įgyvendindama mokyklos ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

98. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis ir atsižvelgia į:

98.1. mokinio mokymosi ir švietimo pagalbos poreikius;

98.2. formaliojo švietimo programą;

98.3. mokymosi formą ir mokymo proceso organizavimo būdą;

98.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

99. Pradinio ugdymo individualizuotos ir pagrindinio ugdymo individualizuotos programos ir socialinių įgūdžių ugdymo programos įgyvendinimas reglamentuojamas Bendrųjų ugdymo planų 8 priede.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

100. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

100.1. rengimui, įgyvendinimo koordinavimui paskiria koordinuojantį asmenį (pradinėse klasėse ‒ mokantį mokytoją; vyresnėse ‒klasės vadovą), kuris kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

100.2. įgyvendinimui turi būti sudaryti individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

100.3. formą nusistato pati įstaiga, suplanuoja jų įgyvendinimo, stebėsenos ir aptarimo formas bei etapus.

101. Mokykla, rengdama individualų ugdymo planą mokiniui ir vadovaudamasi Bendrųjų ugdymo planų 78, 86, 87 punktuose nurodytu pradinio, pagrindinio ugdymo dalykų programoms įgyvendinti skiriamų pamokų skaičiumi, gali:

101.1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

101.2. planuoti specialiąsias pamokas ir (ar) didinti pamokų, skirtų ugdymo sričiai, socialinei veiklai, ugdymui profesinei karjerai, medijų ir informaciniam raštingumui, skaičių, siekiant plėtoti asmens kompetencijas ir tenkinti ugdymosi poreikius, daugiau dėmesio skirti bendrųjų kompetencijų ugdymui, meniniam, technologiniam, sveikatos ugdymui;

101.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

101.4. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

101.5. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

101.6. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

101.7. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

101.8. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti ;

101.9. nemokyti muzikos turinčiojo klausos sutrikimą (išskyrus nežymų);

101.10. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.

102. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 78, 86, 87 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas

103. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

104. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.

105. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

106. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą mokymosi pasiekimų vertinimo (būdų, periodiškumo) ir įforminimo susitariama mokykloje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi mokykla (vertinimo įrašai „įskaityta“, „neįskaityta“, aprašai, pažymiai ir kt.).

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

107. Švietimo pagalbą mokiniui užtikrina mokykla.

108. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio pagalbos plane.

109. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

110. Švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

111. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

111.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

111.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

112. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

113. Mokiniui, kuris mokosi pagal:

113.1. pritaikytą pradinio ugdymo programą, vadovaujantis Bendrųjų ugdymo planų 49 punktu:

113.1.1. galima skirti 70 ir daugiau pamokų per mokslo metus specialiosioms pamokoms ar specialiajai pedagoginei pagalbai teikti;

113.1.2. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;

113.2. pritaikytą pagrindinio ugdymo programą, mokyti namie mokykla skiria pamokų, vadovaudamasi Bendrųjų ugdymo planų 51 punktu, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms, o mokiniui, kuris mokosi tautinės mažumos kalba, papildomai skirti 37–74 valandas lietuvių kalbai ir literatūrai mokyti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Klaipėdos r. Ketvergių pagrindinės mokyklos tarybos 2023 m. rugpjūčio 30 d.

Posėdžio protokoliniu nutarimu (protokolas Nr. V7-3)